PLESA+NICULINA+-+portofoliu

=PLESA NICULINA=

==== Procesele pishice (gândirea, memoria, imaginatia etc.) interacţionează permanent, dezvoltarea lor fiind absolut necesară pentru formarea şi dezvoltarea personalităţii individului. Cunoaşterea acestor procese este facilitată de metoda proiectelor şi tehnologia informaţiei, care dezvoltă elevilor competenţele necesare secolului XXI. Pentru ca un tânăr să răspundă adecvat unor realităţi în schimbare, el trebuie să dispună nu doar de o solidă pregătire profesională, ci şi de competenţele proprii gândirii critice, de capacitatea de inserţie socială activă, precum şi de un set de atitudini şi valori personalizate; el trebuie să posede motivaţia şi disponibilitatea de a reacţiona pozitiv la schimbare – ca premisă a dezvoltării personale. În acest orizont de aşteptare, cunoaşterea de sine şi a celorlalţi devine esenţială. ====

Întrebare esenţială
Pentru a-mi forma o personalitate autonomă şi creativă şi pentru a obţine succes în carieră, care sunt procesele psihice pe care trebuie să le dezvolt urmărind interacţiunea dintre ele?

Întrebările unităţii de învăţare
Care sunt procesele psihice implicate în evoluţia personalităţii? Cum interacţionează procesele psihice în dezvoltarea personalităţii? Care sunt caracteristicile proceselor psihice? Cum exemplificaţi aceste caracteristici? Care sunt asemănările şi deosebirile dintre procesele psihice studiate? Care este implicarea ta in realizarea proiectului tematic?

În ce situaţii concrete de viată aţi utilizat cunoştinţele dobândite în cadrul acestor lecţii?

Întrebări de conţinut
Ce este gândirea? Ce este memoria? Ce este imaginaţia? Care sunt caracteristicile gândirii? Care sunt deosebirile si asemănările dintre memorie şi imaginaţie? Care sunt deosebirile si asemănările dintre motivaţie şi afectivitate? Care sunt situaţiile concrete de viaţă în care aţi utilizat etapele rezolvării problemelor studiate la lecţia despre gândire? În ce situaţie aţi avut nevoie de cunoaşterea factorilor de optimizare a memorării?

Care sunt legăturile dintre procesele psihice?